Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: 7. melléklet a 219/2011. (X. 20.) Korm. rendelethez
Paragraph Index: 492

d) az üzemeltetõ az érintett ipari park üzemeltetõjével kötött megállapodásában rögzítheti a c) pontban meghatározott feladatait; abban az esetben, ha az ipari park üzemeltetõje nem kíván megállapodni a veszélyes anyagokkal foglalkozó üzemmel, akkor a veszélyes anyagokkal foglalkozó üzem üzemeltetõjének a társadalmi kockázat által érintett gazdálkodó szervezetekkel kell megállapodást kötnie. 1.6.3. Amennyiben az üzemeltetõ a számítás során az 1.6.2. pontban meghatározottak szerint figyelmen kívül hagy bizonyos munkavállalókat, úgy annak eredményét külön F–N görbén be kell mutatni. 1.6.4. Az 1.6.2. pontban meghatározott feltételek teljesítésének ellenõrizhetõségét a hatóság részére biztosítani kell. Amennyiben e feltételek nem teljesülnek, e munkavállalókat a társadalmi kockázati görbe számításakor figyelembe kell venni.

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes